Si ya a prencipios d'o sieglo XX os palestins ya reclamaban l'aturata d'a inmigración chodiga y o reparto de tierras entre a población palestina, a resistencia palestina se fació més gran baixo o mandato britanico (1920-1948). Entre 1936 e 1939 bi habió una revuelta contra Gran Bretanya que esdevinió una guerra contra a población chodiga que ya yera bien establita en Palestina. Quan os britanicos la remataban d'esclafar, ya i heba luitas internas entre os palestins.